Publication: Magyar Közlöny
Issue: MK-2003-7 (Year: 2003, Number: 7)
Era: 1990-2004
Section: felhasználásáról szóló 25/2000. (V. 26.) FVM rendelet
Paragraph Index: 1987

(1) A támogatás a 71. számú melléklet szerinti igénylõlapon igényelhetõ, amelyet felülvizsgálat, jóváhagyás és nyilvántartásba vétel céljából az FM Hivatalhoz kell benyújtani, erdõgazdálkodás illetve vadtenyésztés esetében az illetékes erdészeti, illetve vadászati hatóság véleményével együtt. Az igénylõ a biztosítási díj részlet- vagy teljes befizetésérõl szóló, a biztosító által kiállított igazolást benyújtja az FM Hivatalhoz, ahol részére az R. 1. számú melléklete szerinti igazolást kiállítják. A támogatás folyósítása ezzel az igazolással igényelhetõ az illetékes adóhatóságtól. A díjfizetési igazolásnak tartalmaznia kell a biztosító intézmény megnevezését, a biztosított azonosításához szükséges adatokat, a biztosítási szerzõdés, illetve kötvény számát, érvényességét, a kockázatviselés helyét, a biztosítás módozatát a hozzátartozó éves díjfizetési elõírás feltüntetésével, az esedékes díjrészlet összegét és befizetésének napját, valamint a támogatás célját és feltételeit érintõ különleges tények, események részletezését (pl. díjvisszatérítés).

Source: https://magyarkozlony.hu/hivatalos-lapok/5c5c317caf12d19b59edcb93358053458849f140/dokumentumok/89354d77c745796985ccabca4fcf92e570246ca1/letoltes